Сёлета спаўняецца 95 гадоў з дня заснавання беларускай міліцыі. Для Кобрынскага РАУС гэты юбілей запомніцца асабліва. Мясцовыя праваахоўныя органы былі ўдастоены пераходнага Ганаровага прыза імя генерал-маёра міліцыі Валерыя Асташонка. Вялікі крыштальны кубак і дыплом уручаюцца УУС Брэсцкага аблвыканкама лепшым аддзелам унутраных спраў. Цяпер трафей заняў сваё годнае месца ў кабінеце начальніка Кобрынскага РАУС падпалкоўніка міліцыі Максіма Суботы. Аб тым, з якімі вынікамі кобрынская міліцыя адзначае памятную дату, Максім Аляксандравіч расказаў нашаму карэспандэнту.